

VLADA REPUBLIKE HRVATSKE

Zagreb, 4. lipnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog rješenja o odobrenju sredstava na teret Proračunske zalihe Državnog proračuna Republike Hrvatske za 2020. godinu, udruzi Klub roditelja nedonoščadi "Palčići", u visini plaćenog poreza na dodanu vrijednost za nabavu uređaja u sklopu akcije "Palčići za Hrvatsku" u svrhu opremanja 30 rodilišta širom Hrvatske opremom koja se koristi u liječenju i skrbi o prijevremeno rođenoj djeci i novorođenčadi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

 Na temelju članka 16. stavaka 1. i 3. Zakona o izvršavanju Državnog proračuna Republike Hrvatske za 2020. godinu (Narodne novine, br. 117/19, 32/20, 42/20 i 58/20), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2020. donijela

**R J E Š E N J E**

**o odobrenju sredstava na teret Proračunske zalihe**

**Državnog proračuna Republike Hrvatske za 2020. godinu,**

**udruzi Klub roditelja nedonoščadi "Palčići"**

Na teret Posebnog dijela Državnog proračuna Republike Hrvatske za 2020. godinu (Narodne novine, br. 117/19 i 58/20), Razdjela 025 - Ministarstvo financija, Glave 02506 Ministarstvo financija - ostali izdaci države, Aktivnosti 539019 - Proračunska zaliha, račun 385 Izvanredni rashodi, odobrava se udruzi Klub roditelja nedonoščadi "Palčići", namjenska donacija u visini plaćenog poreza na dodanu vrijednost, u iznosu od 1.115.280,59 kuna, za nabavu uređaja u sklopu akcije "Palčići za Hrvatsku", u svrhu opremanja 30 rodilišta širom Hrvatske opremom koja se koristi u liječenju i skrbi o prijevremeno rođenoj djeci i novorođenčadi.

Primatelj sredstava dužan je, po utrošku odobrenih sredstava, Ministarstvu financija dostaviti izvješće o zakonitom, namjenskom i svrhovitom utrošku dodijeljenih sredstava Proračunske zalihe. Izvješće mora sadržavati obrazloženje namjenski utrošenih sredstava, te kopije računa i izvoda kojima se potvrđuje da su računi podmireni. Neutrošena i nenamjenski utrošena sredstva proračunske zalihe primatelj sredstava dužan je vratiti u državni proračun.

Za izvršenje ovoga Rješenja zadužuje se Ministarstvo financija.

Dostaviti:

- Ministarstvu financija

- udruzi Klub roditelja nedonoščadi "Palčići"

 n/r Željki Vučko, predsjednici

 10000 Zagreb, Ozaljska 45

PREDSJEDNIK

mr. sc. Andrej Plenković

**O B R A Z L O Ž E N J E**

Ministarstvo financija zaprimilo je zamolbu udruge Klub roditelja nedonoščadi "Palčići" za namjensku donaciju u visini plaćenog poreza na dodanu vrijednost (PDV-a), u iznosu od 1.115.280,59 kuna, na teret Proračunske zalihe Državnog proračuna Republike Hrvatske za 2020. godinu, za nabavu uređaja u sklopu akcije "Palčići za Hrvatsku" u svrhu opremanja 30 rodilišta širom Hrvatske opremom koja se koristi u liječenju i skrbi o prijevremeno rođenoj djeci i novorođenčadi.

Naime, Klub roditelja nedonoščadi "Palčići" u deset godina od osnutka donirao je bolnicama širom Republike Hrvatske medicinsku opremu koja se koristi u liječenju i skrbi o prijevremenoj rođenoj i bolesnoj novorođenčadi. Humanitarnim radom Klub roditelja nedonoščadi "Palčići" prikupio je sredstva kojima su kupljeni medicinski uređaji za Kliniku za ženske bolesti i porode, Petrova 13, ukupne vrijednosti u iznosu od 4.723.147,81 kuna (od čega se iznos od 944.629,56 kuna odnosi na plaćeni PDV-a) te medicinski uređaji za Kliničku bolnicu Merkur, ukupne vrijednosti 853.255,13 kuna (od čega se iznos od 170.651,03 kuna odnosi na PDV).

Slijedom navedenog, Klub roditelja nedonoščadi "Palčići" uputio je zamolbu za donaciju u visini plaćenog poreza na dodanu vrijednost (PDV-a), u iznosu od 1.115.280,59 kuna, na kupljene medicinske uređaje koji su donirani Kliničkom bolničkom centru Zagreb, Klinici za ženske bolesti i porode te Kliničkoj bolnici Merkur, za daljnji humanitarni rad u sklopu akcije "Palčići za Hrvatsku" koju su pokrenuli u svrhu opremanja 30 rodilišta širom Hrvatske opremom koja se koristi u liječenju i skrbi o prijevremeno rođenoj djeci i novorođenčadi.

Člankom 16. stavkom 3. Zakona o izvršavanju Državnog proračuna Republike Hrvatske za 2020. godinu (Narodne novine, br. 117/19, 32/20, 42/20 i 58/20), propisano je da o korištenju sredstava proračunske zalihe odlučuje Vlada Republike Hrvatske.

Sukladno toj odredbi, a temeljem zamolbe udruge Klub roditelja nedonoščadi "Palčići", Ministarstvo financija predlaže Vladi Republike Hrvatske da udruzi Klub roditelja nedonoščadi "Palčići" odobri sredstva iz Proračunske zalihe za 2020., u iznosu od 1.115.280,59 kuna, za nabavu uređaja u sklopu akcije "Palčići za Hrvatsku" u svrhu opremanja 30 rodilišta širom Hrvatske opremom koja se koristi u liječenju i skrbi o prijevremeno rođenoj djeci i novorođenčadi.